《百字令 其二 再用白石老仙韵，答臞盦前辈。秋风乍起，江上鲈肥，倚镫歌之，不啻赓招隐矣》
清代·冯煦

蕙风初霁，且方舟荣誉、招携胜侣。十里冷红香不断，菰叶蘋花谁数。

雁户延秋，鱼天弄暝，中酒人如雨。晚蝉高树，重吟白石新句。

归暮。银汉将斜，元戎小队，紫陌鸣鞭去。廿载蓬飘人海里，负了画桥烟浦。

楚甸肠回，吴霜鬓点，商略编茅住。荷衣迟我，底须留滞征路。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。